
[bookmark: 710641][bookmark: n-710641]Atbalsta pasākumi izglītojamiem ar redzes, dzirdes, fiziskās attīstības, valodas, mācīšanās vai garīgās veselības traucējumiem vispārējās vai speciālās izglītības programmas apguvē

	[bookmark: _Hlk235700768]Izglītojamie ar speciālajām vajadzībām
	Mācību procesa organizācijas principi (laika plānojums mācību stundās, metodes, pārbaudes darbi u. c.)
	Atbalsta pasākumi mācību satura apguvei
	Mācību un tehniskie līdzekļi mācību vides nodrošināšanai (mācību materiāli, tehnoloģijas, aprīkojums, telpu iekārtojums u. c.)
	Nepieciešamais atbalsta personāls (pedagoģiskais personāls un pedagogu amatiem pielīdzināmie amati)

	1. Atbalsta pasākumi izglītojamiem ar redzes traucējumiem

	1. Neredzīgi izglītojamie.
2. Vājredzīgi izglītojamie






























	1. Pagarināts darba izpildes laiks.
2. Pārbaudes darbos palielināts starpbrīžu skaits.
3. Pārbaudes darbos, veicot liela apjoma uzdevumus, atļauts lasīt priekšā uzdevuma nosacījumus vai noklausīties iepriekš sagatavotus audioierakstus.
4. Mācību procesā atļauts skaidrot attēla saturu.
5. Atļauts izmantot tehniskos palīglīdzekļus
	Neredzīgiem izglītojamiem:
1. Individuālas vai grupu atbalsta nodarbības speciālā pedagoga vai speciālās izglītības skolotāja vadībā, kurš specializējies darbam ar izglītojamiem ar redzes traucējumiem (orientēšanās un mobilitāte, Braila raksta apguve, taktilās grafikas lasīšana, sadzīves un sociālo iemaņu veidošana, IT apguves nodarbības).
Vājredzīgiem izglītojamiem:
1. Individuālas vai grupu atbalsta nodarbības speciālā pedagoga vai speciālās izglītības skolotāja vadībā, kurš specializējies darbam ar izglītojamiem ar redzes traucējumiem, redzes uztveres attīstīšanai un funkcionālās redzes stimulēšanai atbilstoši nepieciešamībai
	Neredzīgiem izglītojamiem:
1. Mācību līdzekļi Braila rakstā un taktilās grafikas uzskates līdzekļi atbilstoši izglītības programmai.
2. Braila rakstāmmašīnas, Braila papīrs (160 g).
3. Audioieraksti un tehniskie līdzekļi, lai nodrošinātu iespēju noklausīties lielāka apjoma tekstus.
4. Baltais spieķis.
5. Specializētas datorprogrammas neredzīgajiem lietotājiem (IT, komunikācijas, orientēšanās).
6. Braila displejs.
7. Tiflotehnika neredzīgiem lietotājiem atbilstoši nepieciešamībai (mērinstrumenti ar skaņas funkciju, krāsu noteicējs, mājsaimniecības aprīkojums ar skaņas funkciju u. tml.).
8. 3D modeļi un 2D formāta taktilie materiāli, reāli objekti.
9. Atbilstošs izglītības iestādes iekārtojums – vides objektu noformējums Braila rakstā un kontrastējošas taktilas joslas.
10. Nemainīgs vides objektu izvietojums.
11. Dubulta darba vieta vienam izglītojamam Braila rakstāmmašīnas novietošanai.
Vājredzīgiem izglītojamiem:
1. Metodiskie līdzekļi un mācību līdzekļi palielinātā rakstā un individuāli pielāgoti uzskates līdzekļi:
1.1. pastiprināta iespieduma līnijas vai rūtiņas atbilstoši nepieciešamībai.
2. Pielāgota mācību vieta klasē.
3. Individuāls apgaismojums atbilstoši nepieciešamībai.
4. Audioieraksti un tehniskie līdzekļi, lai nodrošinātu iespēju noklausīties liela apjoma tekstus.
5. Datorprogrammas vājredzīgiem lietotājiem:
5.1. klaviatūra vājredzīgiem lietotājiem.
6. Tiflotehnika vājredzīgiem lietotājiem atbilstoši nepieciešamībai (mērinstrumenti ar skaņas funkciju, krāsu noteicējs u. c.).
7. Tekstu palielinošās ierīces (lasāmie aparāti, lupas, viedtālruņi, planšetdatori).
8. Atbilstošs izglītības iestādes iekārtojums – vides objektu kontrastējošs noformējums, kontrastējošas vadlīnijas grīdā iekštelpās un ar atšķirīgu reljefu struktūru – ārējā vidē, elektroslēdžu un kontaktligzdu vietu kontrastains apzīmējums, kāpņu pirmā un pēdējā pakāpiena krāsojums dzeltenā krāsā, durvju aplodu krāsojums kontrastaini atšķirīgs no sienu krāsojuma, kontrastējošs marķējums uz stikla durvīm
	1. Speciālais pedagogs, kurš pārzina orientēšanās un mobilitātes, sociālo un sadzīves iemaņu veidošanas metodiku, vājredzīgiem un neredzīgiem izglītojamiem paredzētās tehnoloģijas. 
2. Pedagoga palīgs


	2. Atbalsta pasākumi izglītojamiem ar dzirdes traucējumiem

	1. Nedzirdīgi izglītojamie ar kohleāriem implantiem vai dzirdes aparātiem bez dinamikas verbālās valodas attīstībā.

2. Vājdzirdīgi izglītojamie ar kohleāriem implantiem vai dzirdes aparātiem bez pietiekamas dinamikas verbālās valodas attīstībā
	1. Burtisks uzdevumu nosacījumu un teksta satura tulkojums zīmju valodā.
2. Atļauts uzdevumu nosacījumus izskaidrot mutiski un (vai) zīmju valodā mācību procesa un pārbaudes darbu laikā.
3. Atļauts pārbaudes darbos atbrīvot no klausīšanās daļas.
4. Uzdevumu nosacījumu un teksta papildu atkārtošana.
5. Mutvārdu uzdevumos atļauts izmantot zīmju valodu.
6. Izglītojamā mutvārdu atbildes aizstāšana ar rakstisku atbildi.
7. Pagarināts darba izpildes laiks. 
8. Iespēja izmantot atgādnes.
9. Iespēja izmantot latviešu valodas skaidrojošo vārdnīcu
	1. Individuālas vai grupu atbalsta nodarbības pie speciālā pedagoga vai speciālās izglītības skolotāja, kurš specializējies darbam ar izglītojamiem, kuriem ir dzirdes traucējumi.
2. Subtitru vai zīmju valodas nodrošinājums ārpusstundu pasākumos

	1. Metodiskie materiāli skaņu artikulācijas apguvei un skaņu automatizēšanai.
2. Mācību grāmatas un mācību līdzekļi atbilstoši izglītības programmai.
3. Teksti vieglajā valodā, vizuālie uzskates materiāli, alternatīvās komunikācijas datorprogrammas.
4. Videoieraksti.
5. Datorprogrammas izrunas mācīšanai, valodas veidošanai un dzirdes uztveres attīstīšanai.
6. Datorprogramma "Runas atpazinējs".
7. FM sistēmas.
8. Vizuālais starpbrīža zvans.
9. Indukcijas cilpa zālē.
10. Skaņas izolācija individuālā darba kabinetos

	1. Pedagoga palīgs, kurš zina zīmju valodu un pārzina mācību darba metodiku  izglītojamiem ar dzirdes traucējumiem.
2. Speciālais pedagogs darbam ar nedzirdīgiem un vājdzirdīgiem izglītojamiem

	3. Atbalsta pasākumi izglītojamiem ar fiziskās attīstības traucējumiem

	1. Izglītojamie ar fiziskās attīstības traucējumiem
	1. Rakstiska darba aizstāšana ar mutiskām atbildēm, kuras tiek fiksētas audioierakstā, ja izglītojamais fiziskās attīstības traucējumu dēļ nevar izmantot rakstāmrīku.
2. Pagarināts darba izpildes laiks.
3. Palielināts starpbrīžu skaits.
4. Garākas atpūtas pauzes.
5. Iespēja aizstāt mutvārdu atbildi ar rakstisku/zīmējumu
	 
	1. Nodrošināta atbilstoša vides piekļūstamība  –  uzbrauktuves, lifti, pielāgotas durvis, tualetes, dušas telpas izglītojamiem riteņkrēslā.
2. Individuāli pielāgoti mācību krēsli, galdi, pretslīdes paliktnis uz darba galda.
3. Palīgierīces un speciāli rakstāmpiederumi.
4. Datora izmantošana bez teksta redaktora iespējām rakstiskas atbildes sniegšanai.
5. Speciāli rīki izglītojamā ēdināšanai
	1. Pedagoga palīgs.
2. Izglītības psihologs

	4. Atbalsta pasākumi izglītojamiem ar valodas traucējumiem

	1. Izglītojamie ar valodas traucējumiem (tai skaitā ar lasīšanas un rakstīšanas traucējumiem)
	1. Specifisku treniņu nodrošināšana skaņas atpazīšanai un apgūto skaņu nostiprināšanai, gramatikas, teikuma uzbūves un rakstīšanas treniņu nodrošināšana.
2. Iespēja aizstāt mutvārdu atbildi ar rakstisku (ja nav iespējams demonstrēt runātprasmi).
3. Iespēja izmantot atgādnes.
4. Verbālās informācijas papildināšana ar vizuālo informāciju.
5. Pagarināts darba izpildes laiks.
6. Atļauts lasīt priekšā uzdevuma nosacījumus un izcelt (piemēram, iekrāsot) galvenos (atslēgas) vārdus uzdevuma tekstā
	Individuālas vai grupu atbalsta nodarbības pie skolotāja logopēda

	1. Dators, t. sk. personīgā ierīce, ar programmnodrošinājumu. 2. Mācību materiāli un metodiskie materiāli logopēdijas nodarbībām.
3. Speciālais papīrs ar reljefām līnijām vai rūtiņām rakstu darbiem izglītojamiem ar rakstīšanas traucējumiem
	1. Skolotājs logopēds.
2. Pedagoga palīgs

	5. Atbalsta pasākumi izglītojamiem ar mācīšanās traucējumiem (jauktiem attīstības traucējumiem)

	1. Izglītojamie ar mācīšanās traucējumiem.

2. Izglītojamie ar jauktiem attīstības traucējumiem pirmsskolas izglītības posmā
	1. Iespēja izmantot atgādnes.
2. Pagarināts darba izpildes laiks.
3. Iespēja izmantot palīglīdzekļus, kuri uzlabo teksta uztveri.
4. Iespēja pedagogam lasīt priekšā uzdevuma nosacījumu, iekrāsot galvenos (atslēgas) vārdus lasāmajā tekstā.
5. Iespēja verbālo informāciju papildināt ar vizuālo informāciju.
6. Samazināts darba apjoms (vienlaikus nesamazinot grūtības pakāpi.)
7. Iespēja izmantot skaņu ierobežojošas ierīces sensorās pārslodzes mazināšanai.
8. Vides pielāgošana un sensorās vides kontrole (zonēšana, marķēšana, vizuālā trokšņa mazināšana, dienas plānu izvietošana, alternatīvo sēdvietu izmantošana u. c.)
	Individuālas vai grupu atbalsta nodarbības pie skolotāja logopēda, speciālā pedagoga, speciālās izglītības skolotāja vai izglītības psihologa
	1. Digitāli metodiskie un mācību līdzekļi – audio mācību grāmatas un audio daiļliteratūra.
2. Dators, t. sk. personīgā ierīce, ar programmnodrošinājumu.
3. Speciālās austiņas ar skaņu ierobežojumu vai ausu aizbāžņi ar filtriem.
4. Komunikāciju veicinoši rīki un līdzekļi (PECS kartītes, komunikācijas dēļi, taimeri u. c.)
	1. Speciālais pedagogs vai speciālās izglītības skolotājs.
2. Skolotājs logopēds.
3. Izglītības psihologs.
4. Pedagoga palīgs

	6. Atbalsta pasākumi izglītojamiem ar garīgās veselības traucējumiem

	1. Izglītojamie ar garīgās veselības traucējumiem
	1. Iespēja izmantot atgādnes (vizuālas, verbālas, taktilas) darba organizēšanai.
2. Ieviesti un konsekventi uzturēti, skaidri formulēti un zināmi kārtības noteikumi.
3. Samazināt vienlaikus doto instrukciju skaitu.
4. Verbālo informāciju papildināt ar vizuālo informāciju (u. c. maņu veidiem). Vizuāls atbalsts (individuāli vizuāli dienas un/vai stundu plāni utt.).
5. Pagarināts darba izpildes laiks.
6. Palielināts starpbrīžu skaits. Iekļaut dinamiskās pauzes.
7. Izstrādāt individuālo uzvedības korekcijas plānu
	Individuālas vai grupu atbalsta nodarbības pie speciālā pedagoga, speciālās izglītības skolotāja vai izglītības psihologa, skolu psihologa
	1. Darba vietas iekārtošana, iespējami samazinot apkārtējos stimulus, kas varētu novērst uzmanību.
2. Iekārtota atpūtas vieta (klusuma telpa).
3. Vizuāls atbalsts izglītības iestādes telpās
	1. Izglītības psihologs.
2. Pedagoga palīgs.
3. Speciālais pedagogs vai speciālās izglītības skolotājs

